blodhassel
Store norske leksikon,Biologi,Planteriket,Dekkfrøete planter,Tofrøbladete planter,Bøkeordenen,Bjørkefamilien,Hasselslekta
Blodhassel brukes som betegnelse på former med purpurbrune blader av vår hjemlige hassel og av den søreuropeiske arten storhassel. Disse formene dyrkes som prydtrær på grunn av de uvanlige fargene på bladene på linje med blodbøk og blodlønn.
Den rødlige fargen skyldes antocyaniner som er stoffer som dannes i bladene som respons på stress slik som sterkt sollys. Antocyaniner er vannløslige og finnes i vakuolene i bladcellene. Disse stoffene absorberer ultrafiolett stråling.Blodhassel-formene er genetiske varianter med unormalt store mengder av disse stoffene. Den dype purpurbrune fargen avtar ofte hos disse formene utover sommeren fordi plantene da produserer mye grønt klorofyll som delvis overdøyver rødfargen. Les mer i Store norske leksikon Antocyaniner bjørkefamilien